கேள்வி: பச்சைப் பஞ்சுருட்டான் - வகைப்பாடு என்பது என்ன?
பதில்: பச்சைப் பஞ்சுருட்டான் 1801 ஆம் ஆண்டில் ஆங்கில பறவையியலாளர் ஜான் லாதம் என்பவரால் இதன் தற்போதைய இருசொற் பெயரீடு பயன்படுத்தி முதலில் விவரிக்கப்பட்டது. இது பல துணை இனங்களாக பிரிக்கப்பட்டுள்ளது: * ''M. o. beludschicus'' (=''M. o. biludschicus'') ஈரான் முதல் பாக்கித்தான் வரை (நீல தொண்டையுடன் கூடிய வெளிர் நிறங்கள்) * கீழ்த்திசை பச்சைப் பஞ்சுருட்டான் ''M. o. orientalis'' இந்தியா மற்றும் இலங்கையில் (தலை மற்றும் கழுத்தில் செம்பழுப்பு சாயம் உள்ளது). * ''M. o. ferrugeiceps'' (=''birmanus'') வடகிழக்கு இந்தியா, மியான்மர், தாய்லாந்து மற்றும் வியட்நாமில் ( உச்சந்தலை, பிடரி மற்றும் தோள்பட்டை சார்ந்த பகுதி செம்பழுப்பாக உள்ளது). * ''M. o. ceylonicus'' இலங்கையில் (கழுத்தின் பின்புறம் பொன்பழுப்பு நிறத்தில் இருக்கும்.
கேள்வி: பச்சைப் பஞ்சுருட்டான் - நகரப்பறவை என்பது என்ன?
பதில்: பச்சைப் பஞ்சுருட்டான்கள் மனித நடமாட்டத்தை பொருட்படுத்தாமல் இருக்கும் இயல்புடையவை. எனவே இவற்றை நகரங்களிலும், புறநகர்ப்பகுதிகளிலும் பொதுவாக காண முடிகிறது. தொலைக்காட்சிக்கு தகவல் தரும் கம்பிகளின் மேல் அமர்ந்திருக்க வசதியாக உள்ள நிலையில், இவை அங்கிருந்து கோணல்-மாணலாக பறந்து சென்று பூச்சிகளை பிடித்து பின் கிளம்பிய இடத்திற்கே வருவதை காண முடிகிறது. இவ்வாறான நடவடிக்கையை காலை வேளைகளிலும் (7 மணி முதல் 8 மணி வரை), மாலை வேளைகளிலும் (4 மணிக்குப்பின்) பார்க்கலாம்.